98/641/EY: Komission päätös, tehty 4 päivänä marraskuuta 1998, jäsenvaltioiden oikeuttamisesta säätämään poikkeuksia tietyistä neuvoston direktiivin 77/93/ETY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta (tiedoksiannettu numerolla K(1998) 3333)



Virallinen lehti nro L 304 , 14/11/1998 s. 0036 - 0036



KOMISSION PÄÄTÖS, tehty 4 päivänä marraskuuta 1998, jäsenvaltioiden oikeuttamisesta säätämään poikkeuksia tietyistä neuvoston direktiivin 77/93/ETY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta (tiedoksiannettu numerolla K(1998) 3333) (98/641/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna direktiivillä 98/2/EY (2), ja erityisesti sen 14 artiklan 1 kohdan, ottaa huomioon jäsenvaltioiden esittämät pyynnöt sekä katsoo, että direktiivin 77/93/ETY säännösten mukaisesti Euroopan ulkopuolisista maista peräisin olevia sukujen Chamaecyparis Spach, Juniperus L. ja Pinus L. kasveja, hedelmiä ja siemeniä lukuun ottamatta, ei periaatteessa saa tuoda yhteisöön, komission päätös 93/452/ETY (3), sellaisena kuin se on viimeksi muutettuna päätöksellä 96/711/EY (4), oikeuttaa tietyksi ajaksi poikkeuksiin Japanista peräisin olevien sukujen Chamaecyparis Spach, Juniperus L. ja Pinus L. kasvien osalta, jos tietyt tekniset edellytykset on täytetty, päätöksessä 93/452/ETY, sellaisena kuin se on muutettuna, säädetään, että lupaa sovelletaan 31 päivään joulukuuta 1998 sukujen Pinus ja Chamaecyparis kasvien osalta ja 31 päivään maaliskuuta 1998 suvun Juniperus kasvien osalta, Japanin viranomaisten toimittamien tietojen tuloksena osaa teknisistä edellytyksistä on muutettu kyseisten kasvien tiettyjen sellaisten vaihtoehtoisten tuotantoedellytysten sallimiseksi, joilla saadaan aikaan samanlaiset kasvien terveyttä koskevat takeet, luvan perusteena olevat olosuhteet ovat ennallaan, tämän vuoksi luvan voimassaoloaikaa olisi pidennettävä uudelleen rajoitetuksi ajanjaksoksi, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/452/ETY seuraavasti: 1) korvataan 1 artiklan 2 kohdan f alakohdan kolmas luetelmakohta ilmaisulla: "- olla ruukutettu vähintään saman ajan ruukkuihin, jotka on sijoitettu joko vähintään 20 cm maan pinnan yläpuolella oleville hyllyille tai hyvin hoidetulle betoniselle lattianpäällysteelle, joka on puhdistettu jäännöksistä";2) korvataan 1 artiklan 2 kohdan h alakohdan neljännessä luetelmakohdassa oleva ilmaisu "96/711/EY" ilmaisulla "98/641/EY"; 3) korvataan 3 artiklassa päivämäärä "31 päivään joulukuuta 1998" päivämäärällä "31 päivään joulukuuta 2001"; 4) korvataan 3 artiklassa ilmaisu "1 päivän marraskuuta 1996 ja 31 päivän maaliskuuta 1997 sekä 1 päivän marraskuuta 1997 ja 31 päivän maaliskuuta 1998 välisten ajanjaksojen" ilmaisulla "1 päivän marraskuuta 1998 ja 31 päivän maaliskuuta 1999, 1 päivän marraskuuta 1999 ja 31 päivän maaliskuuta 2000 sekä 1 päivän marraskuuta 2000 ja 31 päivän maaliskuuta 2001 välisten ajanjaksojen". 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä marraskuuta 1998. Komission puolesta Franz FISCHLER Komission jäsen (1) EYVL L 26, 31.1.1977, s. 20 (2) EYVL L 15, 21.1.1998, s. 34 (3) EYVL L 210, 21.8.1993, s. 29 (4) EYVL L 326, 17.12.1996, s. 66